**SAJTÓKÖZLEMÉNY**

**AZONNALI CSOMAGKÜLDÉSI SZOLGÁLTATÁST INDÍT
AZ ORSZÁG LEGNAGYOBB TAXIS TÁRSASÁGA**

**A Főtaxi autói éjjel-nappal, akár fél órán belül célba juttatják a küldeményeket**

**Budapest, 2020. április 2. – Az új koronavírus okozta járványidőszakban, a mindenkit érintő kijárási korlátozások idején a futárszolgálatok nagyon leterheltek, néha szinte lehetetlen azonnali kiszállítást rendelni. Nem könnyű megoldást találni, ha valaki az interneten vásárolt-eladott tárgyát szeretné elszállítani, vagy szeretteinek, barátainak küldene élelmiszert, gyógyszert. Ezen kíván segíteni a Főtaxi Csoport április elsején induló új csomagszállítási szolgáltatása, amely éjjel-nappal elérhető lesz Budapesten és az agglomerációban is.**

Sürgősen gyógyszert küldene idős rokonainak? Bevásárolt édesanyjának is, és szeretné eljuttatni hozzá? Online vásárolt és haza kellene azt szállítani? Az éjszaka közepén kellene átküldeni valamit ismerősének? Hívja a Főtaxit!

A Főtaxi a személyszállítás során használt, kifogástalan műszaki állapotú, kívül-belül tiszta, rendszeresen fertőtlenített járművekkel végzi új szolgáltatását. A kiváló helyismerettel rendelkező sofőrök mindig a lehető legrövidebb, leggyorsabb útvonalat választják az úticél mielőbbi elérése érdekében **a nap 24 órájában**. Az utasok szállításához hasonlóan a csomagokat is **rövid határidőn belül eljuttatják a címzettnek,** és gondoskodnak arról, hogy a csomagok sértetlenül érkezzenek meg.

A szolgáltatás igénybe vehető egyszeri vagy akár rendszeres megbízás keretében is. A kiszállítás díja a rögzített személytaxi-szolgáltatás hatósági díjainak megfelelően, a taxióra által mért összeg szerint történik. A szolgáltatás megrendeléséhez hívja a Főtaxi Csoport telefonszámainak egyikét (Főtaxi esetében: +36 1/20/30/70 2 222 222, a Budapest Taxi esetében: + 36 1/20/30/70 7 777 777), vagy használja a Főtaxi megújult taxirendelő alkalmazását. A Főtaxi applikációján követhető a taxi helyzete, látható a várható érkezési idő és a viteldíj is, emellett pedig lehetőség van bankkártyás fizetésre is.

„*A Főtaxi csoportnál a veszélyhelyzet kihirdetése óta azon dolgozunk, hogy a taxis személyszolgáltatás utasforgalmában tapasztalható visszaesése ellenére új, innovatív üzleti lehetőségeket keressünk az üzletmenet fenntartása, a taxis munkahelyek megóvása és a társadalmi hasznosság érdekében. A Főtaxi nevéhez kapcsolódó pontosság, gyorsaság és megbízhatóság az új szolgáltatásunkban is érvényesülni fog, amelyhez flottánk biztos hátteret nyújt.”* – mondta el az új szolgáltatás elindítása kapcsán Reich Ádám, a Főtaxi taxi-szolgáltatási vezetője.

**További információk:**
Gerőcs Vendel
Kommunikációs vezető, Főtaxi Csoport
gerocs.vendel@stelius.hu
+36-20-534-3201

**Szerkesztőnek:**

*A Főtaxi Zrt, immár 106 éves, és Magyarország legnagyobb taxi társasága. A Főtaxi csoport tagjai a Főtaxi, a Budapest Taxi és az MB Elite Taxi, és mintegy 2000 taxis vállalkozó közreműködésével végzi személyszállítási szolgáltatását elsősorban Budapesten és a fővárosi agglomerációban. A Főtaxi Zrt. jogelődjét, az Autótaxi Rt-t 1913-ban Haltenberger Samu alapította Magyarország első, Európa hetedik taxitársaságaként. A vállalat létrehozása lehetővé tette, hogy a századelőn Budapest automobil közlekedése fejlődésnek induljon, és a gépjármű, mint fő közlekedési eszköz, a mindennapi élet részévé váljon. 2013-ban a Főtaxi elsőként kapta meg a Budapesti Közlekedési Központtól a „****Minősített Fuvarszervező”*** *igazolást, megbízható partnerként pedig 2010 óta a Liszt Ferenc repülőtér hivatalos szerződött szállító partnere. További információ:* [*www.fotaxi.hu*](http://www.fotaxi.hu)